Operaţiunea numarul 41688
CONTRACT DE CONFIRMARE 
în legătură cu 
CONTRACTUL DE GARANŢIE 
din data de 6 martie 2012
între
JUDEŢUL BISTRIŢA NĂSĂUD

şi
BANCA EUROPEANĂ PENTRU RECONSTRUCŢIE ŞI DEZVOLTARE 

Data ____________________ 2015
PREZENTUL CONTRACT DE CONFIRMARE din data ____________________ 2015 (“Contractul de Confirmare”)
ÎNTRE:

(1) JUDEŢUL BISTRIŢA NĂSĂUD, un judeţ situat în România, care este organizat şi funcţionează în baza legislaţiei din România (“Garantul”); şi 
(2) BANCA EUROPEANĂ PENTRU RECONSTRUCŢIE ŞI DEZVOLTARE din One Exchange Square, Londra EC2A 2JN, Marea Britanie (denumită în continuare “BERD”).
(fiecare dintre aceştia numiţi separat “Partea” şi împreună, “Părţile”)
ÎNTRUCÂT:

(A.) Printr-un contract de credit (“Contractul de Credit”) încheiat la data de 22 decembrie 2011 între BERD şi AQUABIS S.A. (“Societatea“), BERD a fost de acord să acorde Societăţii un credit (“Creditul“) în valoare totală de 33.000.000 RON (treizeci şi trei milioane RON), conform prevederilor şi condiţiilor stipulate în Contractul de Credit.

(B.) În temeiul Secţiunii 4.01(a)(2) din Contractul de Credit, a fost o condiţie a efectuării tragerilor din Credit ca Garantul să garanteze obligaţiile Societăţii cu privire la Credit în termeni şi condiţii satisfăcătoare pentru BERD şi să îşi asume anumite alte obligaţii faţă de BERD, si Judetul a încheiat in mod corespunzator un contract de garanţie în data de 6 martie 2012 (“Garanţia”).
Societatea si BERD au agreat  câteva modificări la Contractul de Credit şi in data de 21.07.2015 au incheiat un act aditional la Contractul de Credit (“Actul Aditional”) care este atasat in Anexa 1 la prezentul Contract de Confirmare. 
(C.) Prin prezentul Contract de Confirmare Judeţul doreşte să confirme obligaţiile sale din Garanţie indiferent de modificările aduse Contractului de Credit conform Actului Aditional.
S-A CONVENIT după cum urmează:
ARTICOLUL i
DEFINIŢII ŞI INTERPRETARE 
1.1
Atunci când sunt folosiţi în prezentul Contract de Confirmare, cu excepţia cazului în care contextul impune o altă interpretare, termenii definiţi în Garanţie sau in Contractul de Credit vor avea acelaşi înţeles şi în prezentul Contract de Confirmare.
1.2
Prevederile referitoare la interpretare din Secţiunea 1.02 (Interpretare) a Garanţiei se aplică mutatis mutandis (schimbând ce este de schimbat) acestui Contract de Confirmare ca şi cum toate referirile din acea Sectiune la “Garantie” au fost referiri la prezentul Contract de Confirmare.
1.3
Garantul şi BERD consimt că prezentul Contract de Confirmare reprezinta un Contract de Finanţare in scopul si in sensul Contractului de Credit.

articolul ii
CONFIRMAREA GARANŢIEI 
Garantul confirmă, declară si este de acord că obligaţiile sale rezultând din Garanţie sunt si vor rămâne in vigoare şi vor produce efecte prin continuarea garanţiei până când obligaţiile Societatii conform Contractului de Credit astfel cum a fost modificat prin Actul Aditional au fost plătite necondiţionat şi irevocabil şi achitate în întregime.
Articolul III
Încorporarea unor Termeni
Prevederile Secţiunilor 6.01. (Notificări), 6.02. (Limba Engleză), 6.09. (Informări) şi 6.11. (Exemplare) din Garantie vor fi considerate ca fiind încorporate în acest Contract de Confirmare mutatis mutandis.
ARTICOLUL iv
ASIGURĂRI ŞI GARANŢII
(a) Garantul confirmă BERD că la data prezentului Contract de Confirmare toate asigurările şi garanţiile stabilite în Secţiunea 5.01. (Asigurări si Garantii ale Garantului) din Garantie, cu excepţia asigurărilor şi garanţiilor menţionate ca fiind date astfel cum erau la data Garantiei:

(1) sunt adevărate; şi

(2) ar fi de asemenea adevărate dacă referirile la Garantie ar fi interpretate ca fiind referiri la Garantie astfel cum ar fi modificata prin acest Contract de Confirmare.

(b) Garantul recunoaşte că a dat asigurările şi garanţiile menţionate în paragraful (a) de mai sus, cu intenţia de a determina BERD să încheie acest Contract de Confirmare şi că BERD a încheiat prezentul Contract de Confirmare bazându-se pe, şi luând în considerare, fiecare dintre aceste asigurări şi garanţii. Garantul garantează că nu are cunoştinţă de vreun fapt sau aspect suplimentar a cărui omitere ar face ca orice astfel de asigurare şi garanţie să inducă în eroare sau care poate sau ar putea fi considerată în mod rezonabil că afectează intenţia unui potenţial creditor cu privire la acordarea unui împrumut către Garant.
ARTICOLUL V
DIVERSE
Secţiunea 5.01.  Drepturi, Remedii şi Renunţări

(a)
Drepturile şi remediile BERD cu privire la orice declaraţie falsă sau cu privire la încălcarea unei garanţii de către Garant nu vor fi afectate de nicio investigaţie efectuată de sau în numele BERD cu privire la activitatea Garantului sau a Societăţii, de încheierea sau executarea prezentului Contract de Confirmare sau de orice alt act sau fapt care ar putea fi întreprinse de către sau în numele BERD cu privire la prezentul Contract de Confirmare şi care ar putea afecta, cu excepţia acestei Secţiuni, aceste drepturi sau remedii.

(b)
Nicio acţiune şi nicio întârziere în exercitarea şi nicio omisiune privind exercitarea oricărui drept, puteri sau remediu la care BERD este îndreptăţită în cazul neîndeplinirii unor obligaţii din prezentul Contract de Confirmare sau din orice alt contract nu va aduce atingere respectivului drept, puteri sau remediu, şi nu va fi interpretată ca o renunţare la respectiva obligaţie sau precum o consimţire a neîndeplinirii respectivei obligaţii. Nicio exercitarea singulară sau parţială a unui astfel de drept, puteri sau remediu nu va împiedica orice altă sau subsecventa exercitare a acestora sau exercitarea oricărui alt drept, puteri sau remediu. Nicio acţiune a BERD cu privire la orice neîndeplinire a unei obligaţii, sau consimţirea la neîndeplinirea respectivei obligaţii, nu va afecta sau prejudicia orice alt drept, putere sau remediu al BERD cu privire la orice altă neîndeplinire a unor obligaţii.

(c)
Drepturile şi remediile prevăzute în prezentul Contract de Confirmare şi în celelalte Contracte de Finanţare sunt cumulative şi nu exclud orice alte drepturi sau remedii, prevăzute de legea aplicabilă sau în orice alt mod.

Secţiunea 5.02.  Legea Contractului


Prezentul Contract de Confirmare va fi guvernat de şi interpretat în conformitate cu legea engleză. Orice obligaţii necontractuale reieşind din sau în legătură cu prezentul Contract de Confirmare vor fi guvernate de, şi interpretate în conformitate cu, legea engleză. 

Secţiunea 5.03.  Arbitraj şi Jurisdicţie

(a)
Orice dispută, controversă sau pretenţie care ia naştere sau este în legătură cu (1) aceast Contract de Confirmare, (2) încălcarea, rezilierea sau invalidarea acestuia sau (3) orice obligaţii necontractuale reieşind din sau în legătură cu prezentul Contract de Confirmare vor fi soluţionate prin arbitraj, în conformitate cu Regulamentul de Arbitraj UNCITRAL, astfel cum este acesta în vigoare în acest moment. Va fi numit un singur arbitru, iar autoritatea ce va numi arbitrul va fi CIAL (Curtea Internaţională de Arbitraj din Londra). Arbitrajul se va desfăşura în Londra, Anglia, şi pe parcursul procedurilor de arbitraj se va folosi limba engleză. Prin prezentul Contract de Confirmare, părţile renunţă la orice drepturi, în baza Legii Arbitrajului din 1996, de a ataca hotărârea arbitrală la instanţele din Marea Britanie, sau de a cere pre-stabilirea unei legi aplicabile de către instanţele din Londra. Tribunalul arbitral nu este autorizat să acorde, şi Garantul este de acord că nu este autorizat să ia sau să solicite de la nicio autoritate judiciară, vreo măsura procedurală provizorie sau degrevare, indiferent de orice prevedere în sens contrar din Regulamentul de Arbitraj UNCITRAL. Tribunalul arbitral va avea autoritatea să ia în considerare şi să includă în procedurile, deciziile şi hotărârile sale orice altă dispută prezentată de BERD (şi nu de o altă parte), în măsura în care disputa respectivă ia naştere dintr-un Contract de Finanţare, dar, sub rezerva celor prevăzute mai sus, nicio altă parte şi nicio altă dispută nu va putea fi inclusă în procedurile arbitrale sau conexată cu acestea. În orice proceduri arbitrale, certificatul BERD privind orice sumă datorată BERD în cadrul oricărui Contract de Finanţare va constitui o dovadă prima facie pentru suma respectivă.

(b)
Independent de prevederile Secţiunii 5.03(a), prezentul Contract de Confirmare şi celelalte Contracte de Finanţare şi orice drepturi ale BERD care iau naştere din sau sunt în legătură cu prezentul Contract de Confirmare sau cu orice alt Contract de Finanţare pot fi puse în executare, la alegerea BERD, la instanţele din România sau la alte instanţe care au jurisdicţie. Prin prezentul Contract de Confirmare, Garantul este de acord, în beneficiul BERD, cu jurisdicţia alternativă a instanţelor din Marea Britanie pentru toate disputele, controversele sau alte neînţelegeri care iau naştere sau sunt în legătură cu prezentul Contract de Confirmare sau cu un Contract de Finanţare sau în legătură cu încălcarea, rezilierea sau invalidarea acestora. Dacă un agent de procese nu îl notifică pe Garant în legătură cu procesul, acest fapt nu va anula procesul respectiv. Prin prezentul Contract de Confirmare, Garantul este irevocabil de acord ca citarea la procese sau orice alte comunicări de acte procedurale efectuate de către instanţă să se facă prin transmiterea prin poşta aeriană recomandată, cu taxele poştale plătite în avans, la adresa Garantului specificată aici. Garantul este de acord şi se angajează ca, pe întreaga perioadă cât are obligaţii în cadrul prezentului Contract de Confirmare, să menţină un agent procedural, care va primi notificările cu privire la procese şi orice alte citaţii pentru instanţele din Anglia privind orice acţiune în instanţă sau acte de procedură introduse de BERD cu privire la un Contract de Finanţare şi va informa în permanenţă BERD despre identitatea şi sediul agentului. Niciuna din prevederile de aici nu va aduce atingere dreptului BERD de a începe o acţiune în justiţie sau acte de procedură împotriva Garantului de orice manieră care este în conformitate cu legislaţia din orice jurisdicţie competentă. Orice acţiune în justiţie sau procedură iniţiată de BERD în una sau mai multe jurisdicţii nu va afecta dreptul BERD de a introduce o acţiune sau acte de procedură în orice altă jurisdicţie, fie în acelaşi timp, fie nu. Garantul renunţă în mod expres la orice obiecţie pe care ar putea-o avea în acest moment sau după semnarea prezentului Contract de Confirmare, indiferent de motive, privind stabilirea jurisdicţiei competente pentru acţiuni în instanţă sau acte de procedură şi la orice reclamaţie pe care ar putea-o avea în acest moment sau după semnarea prezentului Contract de Confirmare referitoare la introducerea acţiunii sau la acte de procedură efectuate de o instanţă necompetentă.

Secţiunea 5.04.  Privilegii şi Imunităţi ale BERD


Nicio prevedere din prezentul Contract de Confirmare nu va fi interpretată ca o renunţare, repudiere sau orice altă formă de modificare a imunităţilor, privilegiilor sau excepţiilor acordate BERD conform Acordului de Înfiinţare a Băncii Europene pentru Reconstrucţie şi Dezvoltare, convenţiilor internaţionale sau conform oricăror alte legi aplicabile. Independent de cele de mai sus, BERD a subscris expres la procedura de arbitraj potrivit Secţiunii 5.03(a) şi prin urmare şi fără a prejudicia alte imunităţi şi privilegii proprii (inclusiv, fără limitare, inviolabilitatea arhivelor sale), recunoaşte că nu beneficiază de imunitate în ceea ce priveşte urmărirea şi procesele juridice conform articolului 5(2) din Instrumentul Statutar 1991, Nr. 757 (Banca Europeană pentru Reconstrucţie şi Dezvoltare (Imunităţi şi Privilegii) Ordinul 1991), sau orice alte asemenea prevederi conform legii engleze, privind executarea unei hotărâri judecătoreşti împotriva ei, ca rezultat al subscrierii ei exprese la procedura de arbitraj, potrivit Secţiunii 5.03(a).

Secţiunea 5.05.  Renunţarea la Imunitatea de Stat


Garantul asigură şi garantează că prezentul Contract de Confirmare şi suportarea de către Garant a obligaţiilor conform prezentului Contract de Confirmare este un act mai degrabă comercial decât public sau guvernamental şi, prin urmare, Garantul nu are dreptul să ceară imunitate cu privire la niciun act de procedură referitor la persoana sa sau oricare din activele sale (cu exceptia bunurilor care fac parte din domeniul public asa cum este acesta definit potrivit legislatiei din Romania) invocând motive de suveranitate sau alte motive în baza unor legi sau în orice jurisdicţie unde a fost intentată o acţiune în justiţie privind punerea în executare a oricăreia din obligaţiile sale izvorând din sau fiind în legătură cu prezentul Contract de Confirmare. În măsura în care Garantul sau oricare din activele sale (cu exceptia bunurilor care fac parte din domeniul public asa cum este acesta definit potrivit legislatiei din Romania) a dobândit sau poate dobândi, după data prezentului Contract de Confirmare, dreptul la imunitate faţă de exercitarea drepturilor de compensaţie, faţă de actele de procedură, actele de sechestru asigurător, alte forme de sechestru sau de executare a sentinţei pe motiv de suveranitate sau altfel, prin prezentul Contract de Confirmare Garantul renunţă irevocabil la orice astfel de drepturi la imunitate cu privire la obligaţiile sale care iau naştere sau sunt în legătură cu prezentul Contract de Confirmare.

Secţiunea 5.06.  Succesori şi Cesionari; Drepturi ale Terţilor

(a)
Prezentul Contract de Confirmare va fi obligatoriu din punct de vedere juridic şi va fi în beneficiul succesorilor şi cesionarilor legali ai părţilor contractante, cu precizarea că Garantul nu poate cesiona sau transfera în orice alt mod drepturile şi obligaţiile sale izvorând din prezentul Contract de Confirmare sau nu poate încheia nicio tranzacţie care ar avea ca urmare transferul respectivelor drepturi şi obligaţii la altă persoană.

(b)
BERD poate vinde, transfera, cesiona, nova sau dispune în orice alt mod de toate sau o parte din drepturile şi obligaţiile sale din prezentul Contract de Confirmare şi din celelalte Contracte de Finanţare, fără acordul Garantului.

(c)
Cu excepţia celor prevăzute în Secţiunea 5.06(a) sau 5.06(b), niciun termen al prezentului Contract de Confirmare nu este menit să fie pus în executare de niciun terţ.

Sectiunea 5.07.
Asigurări Suplimentare


 Garantul la solicitarea BERD şi pe cheltuiala proprie, va îndeplini toate actele şi lucrările necesare sau utile pentru a da efecte juridice modificărilor efectuate sau care vor fi efectuate în conformitate cu acest Contract de Confirmare.

Secţiunea 5.08.
Nulitate Parţială


Dacă în orice moment oricare sau mai multe prevederi din prezentul Contract de Confirmare este sau devine nulă, ilegală sau nu poate fi pusă în executare în orice privinţă conform oricărei legi sau regulament, valabilitatea, legalitatea şi caracterul executoriu al restului prevederilor prezentului Contract de Confirmare nu vor fi afectate în niciun fel sau prejudiciate de acestea.
Secţiunea 5.09.
Limba Contractului

prezentul Contract de Confirmare va fi încheiat în şase (6) versiuni originale, trei (3) dintre versiunile originale vor fi în limba engleză, două (2) versiuni originale pentru BERD şi o (1) versiune originală pentru Garant şi trei (3) dintre versiunile originale vor fi în limba română, două (2) versiuni originale pentru BERD şi o (1) versiune originală pentru Garant. În cazul oricărei discrepanţe sau neconcordanţe între versiunea în limba engleză şi versiunea în limba română a prezentului Contract de Confirmare, termenii din versiunile în limba engleză vor prevala şi vor guverna relaţiile dintre Părţi.

Prin semnarea acestui Contract de Confirmare şi în sensul articolului 1203 din Codul Civil Român, Garantul declară de asemenea că este în mod expres de acord cu clauzele prezentului Act Adiţional, inclusiv cu toate prevederile din acest Contract de Confirmare privind limitarea răspunderii, denunţarea unilaterală, suspendarea executării obligaţiilor, decăderea din drepturi sau din beneficiul termenului, limitarea dreptului de a opune excepţii, restrângerea libertăţii de a contracta, reînnoirea tacită a contractului, legea aplicabilă şi alegerea jurisdicţiei, incluzând, dar fără a se limita la, clauzele din Articolul I, Articolul II, Articolul III, Secţiunea 5.01., Secţiunea 5.02., Secţiunea 5.03., Secţiunea 5.04., Secţiunea 5.05., Secţiunea 5.06., Secţiunea 5.07., Sectiunea 5.08 şi Secţiunea 5.09. din prezentul Contract de Confirmare.

CA MĂRTURIE LA CELE DE MAI SUS, părţile contractante au dispus semnarea şi transmiterea prezentul Contract de Confirmare ca fiind un Contract („deed”, in limba engleză), în numele lor, prin reprezentanţii lor legal autorizaţi la data menţionată de prima pagină.

	SEMNAT precum CONTRACT („deed”, in limba engleză) de către JUDEŢUL BISTRIŢA NĂSĂUD, judeţ care este organizat şi funcţionează în baza legislaţiei din România:

______________________________

Nume:
 Emil Radu Moldovan
Funcţia: Preşedintele Consiliului Judeţean Bistriţa-Năsăud
în prezenţa:
Semnătura martorului:

Numele Martorului:

Adresa Martorului:

Ocupatia Martorului:


	


	SEMNAT precum CONTRACT („deed”, in limba engleză) de către BANCA EUROPEANĂ PENTRU RECONSTRUCŢIE ŞI DEZVOLTARE acţionând prin:

______________________________

Nume:
 __________________________

Funcţia: __________________________
	


ANEXA 
la Contractul de Confirmare în legătură cu 

CONTRACTUL DE GARANŢIE 

din data de 6 martie 2012
Act Aditional la Contractul de Credit din data de 22 decembrie 2011 

